National Science and Engineering WeekPostiwyd gan Katie Mortimer-Jones ar 21 Mawrth 2014Yesterday, Natural Sciences Staff took part in the 'Meet the Pollinators' Event run by First Campus, a partnership between higher education institutions, further education colleges and schools in South East Wales. The event was part of National Science and Engineering Week and was attended by approximately 100 Year 9 pupils from six schools. The pupils had the opportunity to speak to the curators and find out about 'a day in the life of museum scientists'. Categorïau: Addysg, Hanes Naturiol, Ymgysylltu â'r Gymuned | Gadael sylw | Ebost Katie Mortimer-Jones
Blodau i bawb!Postiwyd gan Catalena Angele ar 14 Mawrth 2014Tystysgrif Gwyddonydd Gwych — Fyddwch chi'n cael un gyda'ch enw arni?
Crocysau a chocynau yn Sain Ffagan Amgueddfa Werin Cymru
Athro'r Ardd yn cofnodi'r tywydd gyda Phensel Gwyddonydd Gwych!
Waw gyfeillion y gwanwyn! Mae cymaint ohonoch chi wedi gweld eich planhigion yn blodeuo ers y blog diwethaf! Mae'n rhaid bod meysydd chwarae a gerddi yr ysgolion yn werth eu gweld. Diolch am eich cofnodion blodau i gyd.
Pa ysgolion sydd wedi gweld eu blodau cyntaf?
Mae Ysgol Gynradd St Bernadette yn yr Alban ac Ysgol Gynradd WR Abergwili, Ysgol Gynradd Parc Darran, Ysgol Gynradd CIW Henllys, Ysgol Gynradd WR Llanishen Fach, Ysgol Bro Tawe ac Ysgol Gynradd Dolgellau yng Nghymru i gyd wedi gweld eu blodau cyntaf. Yn Lloegr, mae ysgolion Balshaw Lane Community Primary School, Dallas Road Community School, Golden Hill School, Holy Trinity CE Primary School, Manor Road Primary School, Red Marsh School, St Mary's Catholic Primary School, St Michaels CE (Aided) Primary School, St Nicholas Primary School and The Blessed Sacrament Catholic Primary School i gyd wedi anfon eu cofnodion blodau cyntaf. Llongyfarchiadau i chi gyd!
Dim ond 3 wythnos i anfon eich cofnodion
Fyddwch chi'n ennill tystysgrif Gwyddonydd Gwych eleni? Y dyddiad cau i anfon eich cofnodion blodau yw 28 Mawrth. Os byddwch chi'n anfon eich cofnodion tywydd a blodau ata i (os ydyn nhw wedi agor) byddwch chi'n dod yn Wyddonydd Gwych! Bydd pob Gwyddonydd Gwych yn derbyn Tystysgrif a Phensel. Bydd cyfle i chi hefyd ennill Taith Natur neu hadau i dyfu blodau'r haul eich hun!
Ydych chi'n artist? Beth am gymryd rhan yn y Gystadleuaeth Darlunio Cennin Pedr? 20 Mawrth yw'r dyddiad cau ar gyfer hon hefyd. Rydw i'n chwilio am ddarluniau botanegol – sef darluniau o blanhigion mewn arddull wyddonol. Rwy'n siŵr y gallwch chi dynnu lluniau gwych, ond cofiwch labelu rhannau'r Cennin Pedr yn glir hefyd. Gallwch chi weld yr enillwyr, a'r esiamplau gorau o'r llynedd drwy ddilyn y ddolen hon. Bydd yr enillwyr yn derbyn pecyn gwylio adar gyda binocwlars bach i'r dosbarth, a'r goreuon eraill yn derbyn bag o hadau blodau i'r ardd!
Dyw fy mhlanhigion i mewn potiau yn dal heb flodeuo, ond mae'r crocysau draw yng ngardd Sain Ffagan Amgueddfa Werin Cymru yn werth eu gweld. Mae'r gwenyn yn eu mwynhau nhw hefyd y ôl y ffotograff yma! Allwch chi weld bod paill melyn dros gorff y gacynen? Pan fydd e'n hedfan at flodyn arall bydd e'n trosglwyddo'r paill o un blodyn i'r llall – dyma sut mae blodau yn cael eu ffrwythloni!
Categorïau: Addysg, Hanes Naturiol, SCAN | Gadael sylw | Ebost Catalena Angele
Cofnodion blodau cyntaf yr Alban!Postiwyd gan Catalena Angele ar 7 Mawrth 2014Carped o gennin Pedr
Llongyfarchiadau i Ysgol Gynradd Ladywell am fod yr ysgol gyntaf o'r Alban i anfon eu cofnodion blodau! Anfonodd Ysgol Gynradd Lakeside, Caerdydd eu cofnodion blodau cyntaf hefyd – agorodd eu crocws cyntaf a'u cennin Pedr cyntaf yn yr un wythnos! Da iawn chi gyfeillion y gwanwyn.
Tair wythnos… Dyddiad cau anfon eich cofnodion tywydd a blodau ata i yw dydd Gwener 28 Mawrth, felly dim ond tair wythnos sydd ar ôl! Os ydych chi wedi bod yn cadw cofnodion ond heb eu hanfon nhw eto cofiwch frysio – mae pob un o'ch cofnodion tywydd a blodau yn bwysig i fi! Bydd pob cofnod anfonwch chi ata i yn gwneud Ymchwiliad Bylbiau'r Gwanwyn yn well ac yn fwy cywir.
Os nad ydy'ch blodau wedi agor eto, peidiwch poeni. Gall tipyn ddigwydd mewn tair wythnos, yn enwedig os bydd yr haul yn tywynnu!
Hoffech ddefnyddio'ch planhigion i gynnal Astudiaeth Gwyddoniaeth Gwych? Rydw i wedi casglu rhai syniadau ar gyfer arbrofion allwch chi eu cynnal yn y dosbarth! Allwch chi dwyllo eich crocws? All eich cennin Pedr symud? Edrychwch ar Syniadau Athro'r Ardd am brojectau ymchwil. Yn ogystal ag arbrofion cyffrous, gallwch chi hefyd ddarllen fy hoff gerdd Saesneg! Cennin Pedr yw'r testun, a dyma'r pennill cyntaf:
gan William Wordsworth (1770-1850).
Ydych chi erioed wedi meddwl ysgrifennu cerdd am y gwanwyn? Neu beth am gerdd i'ch hoff blanhigyn? Rhowch gynnig ar farddoni!